Diari Oficial de la Generalitat Valenciana


Sumari del DOGV 3234, del 04-05-1998 (1998/3277)

Informació pública de l'Alternativa Tècnica de Programa d'Actuació Integrada de la Unitat d'Execució Única del Sector de Nova Creació de l'Avinguda de València de Puig.
------------------------------------------------------------------------------------------------------------------------------------------------------------------------

### Dades del document

Número de DOGV
:   3234

Data del DOGV
:   04-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3277


Organisme emissor
:   Rio Rita, SL

Tipus de document
:   Anunci

Informació pública de l'Alternativa Tècnica de Programa d'Actuació Integrada de la Unitat d'Execució Única del Sector de Nova Creació de l'Avinguda de València de Puig. [1998/M3277]
  
La mercantil Río Rita, SL ha formulat Alternativa Tècnica de Programa d'Actuació Integrada de la Unitat d'Execució Única del Sector de Nova Creació de l'Avinguda de València de Puig, composta per una memòria justificativa i l'avantprojecte d'urbanització i acompanyada d'una proposta de modificació puntual del pla general per a la qualificació del sòl, amb homologació sectorial i ordenació detallada de l'indicat sector.
  
De conformitat amb el que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'esmentada documentació fent-se constar:
  
Primer
  
L'objecte de l'actuació integrada que es pretén realitzar el constitueix l'execució de les obres d'urbanització de l'àrea compresa en la unitat d'execució única de l'indicat sector de l'avinguda de València de Puig limitat per la dita avinguda, l'avinguda de l'Estació, la línia de Ferrocarril de València a Barcelona i la carretera de la Cartoixa.
  
Segon
  
L'alternativa tècnica i documentació complementària ha sigut protocol·litzada en acta autoritzada pel notari de Puig, el senyor Juan Robles Santos, que té el despatx al carrer de l'Orde de la Mercé, número 19.
  
Tercer
  
Amb data de 6 de març de 1998 s'ha dipositat un exemplar de la documentació indicada en l'Ajuntament de Puig.
  
Quart
  
En aplicació del que disposa l'article 38.2 de la Llei 6/1994 se sotmet a informació pública la proposta de modificació puntual del Pla General, amb homologació sectorial i ordenació detallada, per termini de 30 dies, a comptar des de la publicació d'aquest anunci en el Diari Oficial de la Generalitat Valenciana.
  
Així mateix i en aplicació del que disposa l'article 48.1 c), en relació amb l'article 46.3, ambdós de l'esmentada Llei 6/1994, se sotmet a informació pública l'Alternativa Tècnica de la Unitat d'Execució, per termini de 20 dies, a comptar des de la publicació d'aquest anunci en el Diari Oficial de la Generalitat Valenciana.
  
Durant els terminis mencionats es podrà obtindre còpia de l'acta de protocol·lització de la documentació o sol·licitar l'exhibició d'aquesta en l'esmentada notaria en dia hàbil entre les 10.00 i les 13.00 hores. Així mateix, es podrà consultar aquesta documentació i l'expedient administratiu en l'Ajuntament de Puig, en dies hàbils, de 10.00 a 14.00 hores.
  
En els terminis indicats d'informació pública es podrà presentar davant l'Ajuntament de Puig tant al·legacions com, si escau, alternatives tècniques que pretenguen competir amb l'exposada al públic.
  
Cinqué
  
Als efectes que valga de notificació als propietaris desconeguts o de domicili ignorat, aquest anunci té la consideració d'edicte.